'FIRÚL-FIRA' MESEHÁZ ÉS ALKOTÓMŰHELY

 VISEGRÁD, FŐ U. 102. - H-2025. ALAKULT A MAGYAR NÉPMESÉK ÉS A MÁTYÁS HAGYOMÁNY TOVÁBBADÁSÁRA

......................................................................................................................................................................................................................................................................................................................................................................................................................................................................................................................................

ALAPÍTÓ: HUSZÁR ANDREA MAGDOLNA SZOBRÁSZMŰVÉSZ, NÉPMESEKUTATÓ

E.: KARCSAITUNDERTANC@GMAIL.COM

W.: TUNDERILONA.HU, TUNDERILONA.WEBNODE.HU

**KIÍRÁS**

A VISEGRÁDI FIRÚL-FIRA MESEHÁZ ÉS ALKOTÓMŰHELY élő hazai és nemzetközi tündérmesés hagyományt folytat Pápainé Páhi Emma, karcsai mesemondó asszony, a Népművészet Mestere hagyomány-vonalán. A magyar népmese értékrendjét szeretnénk visszaállítani, ezért:

**"A csillagokból kapom a meséket"**

**2016. tavaszán meghírdetjük a Dunakanyarban**

**TÜNDÉR ILONA I. MESEÜNNEPÉT**

Népmesét szerető gyerekeket várunk az általános iskolák 1., 2. és 3. osztályaiból, akik jelentkezhetnek mesemondással vagy rajzokkal a megadott mesék alapján.

Jelentkezési határidő: ÁPRILIS 5.

W: tunderilona.webnode.hu, tunderilona.hu

Területi válogató 4 településen lesz áprilisban, a Meseünnep Visegrádon lesz májusban, és

a Meseünnep legjobbjai TÜNDÉR ILONA NEMZETKÖZI MESETÁBORÁBAN, VISEGRÁDON TÖLTHETNEK EGY HETET AUGUSZTUS 8 ÉS 15 KÖZÖTT!

**KIÍRÁS (1+1+1=3)**

Kérjük jelentkezzen, aki a 2 megadott és 1 saját gyűjtésű mesét el tudja mondani vagy le tudja rajzolni:

1., **Mese**: Mátyás király és a tisztavizű kút (Pápainé Emma néni meséje)

2., **Eredetmonda**: A karcsai templom története (Pápainé Emma néni mesélte)

3., **Saját gyűjtés**: lakóhelyről, a környékéről gyűjtött népmese, legenda, vagy hagyományos történet.

Emma néni meséit megtalálják a **tunderilona.webnode.hu** és a **tunderilona.hu** honlapokon és a Tündértánc című mesekönyvben.

**HATÁRIDŐK:**

**JELENTKEZÉS: ÁPRILIS 5. E-cím: karcsaitundertanc@gmail.com**

**Kérjük így megadni: lakhely, mesélés vagy rajz, gyermek neve + szül. év- hó- nap, szülő v. kísérő neve és tel.száma.**

**A 2 megadott és az 1 saját gyűjtésű meséket április 15-ig kell megtanulni, vagy április 5-ig megrajzolni.**

**Nevezési hozzájárulás: 200 Ft/gyermek, melyet a területi válogatón adomány-ládában gyűjtünk a szervezésre.**

**SAJÁT GYŰJTÉS: április 10-ig postán, és a válogatóra kézírással.**

**A rajzok postázási határideje: Április 5.**

A mesét a jobbak kétszer mondják el: **a területi válogatón áprilisban, és a visegrádi Meseünnepen májusban**. A rajzok kiállítása és zsűrizése is ebben a két időpontban lesz.

Az eredeti mesék Emma nénitől You Tube videómegosztóra felkerülnek a tanulásához, azonos címmel.

**A saját gyűjtés**: lakóhelyről, a környékéről gyűjtött népmese, legenda, vagy hagyományos történet. Így pl.: nagymama, nagypapa mondta, vagy helyi legenda, mely pl. tündérekhez, templomhoz, forráshoz, a tájhoz, Mátyás királyhoz, különleges emberekhez kötődik. Értékeljük, ha a saját gyűjtés a felejtés homájából visszahozott történet, melynek a különlegessége, ősisége, eredete a lényeges, nem az a fontos, hogy milyen hosszú.

**Részletek + mesék itt olvashatók**: TUNDERILONA.HU, vagy a TUNDERILONA.WEBNODE.HU

**A Tündér Ilona nyári 8 napos alkotó- és mesetábort**  augusztus 8 és 15 között rendezzük meg Visegrádon, a Meseházban, teljes ellátással, pedagógusok felügyeletével. A nyári táborba saját költségen is lehet jelentkezni.

Kérjük a **felkészítő Szülőket**, érdeklődjenek az iskolában a szervezés részleteiről!

Szeretnénk, ha a gyerekek nem feladatként, hanem örömmel vállalnák a mesemondást, a szülők lehetőség szerint segítsenek ebben. A tanuláshoz a legnagyobb mesélő: Emma néni videófelvételeit ajánljuk.

**A TERÜLETI VÁLOGATÓ ÉS A MESEÜNNEP RENDJE:**

**MESEMONDÁ**S: a gyerekek 1-1 történetet mondanak el sorshúzás alapján a 3 megtanultból a terüleri válogatón. Az eredményesek a visegrádi Meseünnepen, májusban is elmondják. A Mesenapra és a koncertre a belépés egy kísérőnek ingyenes, további belépés 500 Ft támogatással lehetséges.

**SZABADRAJZ** kiállítás, melyben a gyerek a 2 megadott mesét + a maga által gyűjtött 1 régi történetet képileg fogalmazza meg. Technikai megkötés nincs (bár filctoll használata nem ajánlott). A képek ne haladják meg az A/3-as méretet, és irattartó fóliában vagy celofánozva, **postai úton várjuk a területi válogatók helyszínére**. Itt kiállításra és zsűrizésre kerülnek.

A rajzok postázási határideje: Április 5.

**A SAJÁT GYŰJTÉST** 2 féleképpen:

- begépelve, elektronikusan a karcsaitundertanc@gmail.com címre április 10-ig,

- illetve papíron saját kézírással, a válogatókra kérjük elhozni.

**A Területi Szervezők gondoskodnak** a válogató megrendezéséről, a helyszín biztosításáról, személyzetről, kiállítás felrakás-lebontásáról, a résztvevők számára kis emlék-tárgyakról, stb.

**A TERÜLETI VÁLOGATÓK**

**4 helyszíne**, ahova a gyerekeknek el kell jutniuk:

**Pilismaróton**: Esztergom, Dömös, Visegrád

**Zebegényben:** Párkány, Szob

**Nagymaroson**: Kismaros, Verőce, Vác

**Tahitótfaluban**: Pócsmegyer, Szigetmonostor, Kisoroszi, Leányfalu, Szentendre

**Ideje:**

Április 16. szombat: ?

Április 17. vasárnap: ?

Április 23. szombat: ?

Április 24. vasárnap: Tahitótfalu (szervező: Faluház)

**MESEÜNNEP**

Május első hétvégi napja, Visegrádon, helyszín szervezés alatt.

**A ZSŰRIZÉST A MESEHÁZ VÉGZI**

1., a területi válogatón elhangzik ill. kiállításba kerül (áprilisban), a jobbak mehetnek a Meseünnepre

2., Visegrádon Meseünnep: a meghívott gyerekek nyilvánosság előtt lépnek fel, óránként rövid szünetet tartunk, majd zárásaként ünnepi koncertet adnak a MISZTRÁL EGYÜTTES tagjai.

**Meseünnep megrendezésével célunk,** hogy

- éves, rendszeres, nagy területet átfogó, a Kárpát-medencében élők (nemzetközi) ünnepe legyen

- a gyerekeket buzdítsuk a saját környezetük (lakóhelyük) szájhagyományainak kutatására, átvételére, a szülők, nagyszülők, idősek, ismerősök bevonására, otthon-tanulásra

- a gyermekek alkotó készségét fejlesztve önmaguk elmélyült megismerésére, hagyományaink fenntartására biztassuk, és ehhez szellemi és anyagi hátteret biztosítsunk

- együttműködő partnereket vonjunk be munkánkba, és a népmesét tanulni szándékozó felnőtteknek képzési lehetőséget nyújtsunk

- ösztönözzük az öszzefogásban létrejövő, érték-alapú közösségi együttléteket.

VISEGRÁD, 2016. FEBRUÁR 25.